CFA franak

CFA franak (na francuskom: franc CFA) je valuta u 12 bivših francuskih kolonija u Africi, a koristi se i u Gvineji Bisau (bivšoj portugalskoj koloniji) te u Ekvatorskoj Gvineji (bivšoj španjolskoj koloniji).

Kratica CFA je između 1945. i 1958. značila "Colonies françaises d'Afrique" (na hrvatskom: Francuske kolonije Afrike), a od tada znači "Communauté française d'Afrique" (na hrvatskom: Francuska zajednica Afrike).
 
Vrijednost CFA franka je spojena s eurom: 100 CFA franaka = 0,152449 eura, ili 1 euro = 655,957 CFA franaka.

Institucije 
Službeno, postoje dvije valute s nazivom CFA franak: Zapadnoafrički CFA franak (ISO 4217 valutne oznake XOF), i Srednjoafrički CFA franak (ISO 4217 valutne oznake XAF). Obije vrste CFA franka jednako su spojene s eurom (1 euro = 655.957 XOF = 655.957 XAF), i za obije valute je odgovorna Riznica Francuske (Trésor public), ali Zapadnoafrički CFA se ne može koristiti u zemljama Srednje Afrike ni obrnuto, Srednjeafrički CFA se ne može koristiti u zemljama Zapadne Afrike.

Zapadnoafrički CFA 

Zapadnoafrički CFA franak (XOF),poznatiji samo pod nazivom Franc CFA. CFA znači Communauté financière d'Afrique ("Financijska zajednica Afrike"). Izdaje ga BCEAO (Banque Centrale des États de l'Afrique de l'Ouest, tj. "Središnja banka zapadnih afričkih država"), koja se nalazi uDakaru, Senegal, za 8 država članica UEMOA (Union Économique et Monétaire Ouest Africaine, tj. "Monetarna unija zapadne Afrike"):
 Benin
 Burkina Faso
 Bjelokosna Obala
 Gvineja Bisau
 Mali
 Niger
 Senegal
 Togo

Ovih osam država zajedno imaju 75,5 milijuna stanovnika i ukupni zajednički BDP od 36,96 milijarde dolara

Srednjoafrički CFA 

Srednjoafrički CFA franak (XAF), poznat također samo pod nazivom Franc CFA gdje CFA znači Coopération financière en Afrique centrale ("Financijska suradnja u srednjoj Africi"). Izdaje ga BEAC (Banque des États de l'Afrique Centrale, tj. "Banke država središnje Afrike"), sa sjedištem u Yaoundeu, Kamerun,za 6 država članica CEMAC (Communauté Économique et Monétaire de l'Afrique Centrale, i.e. "Ekonomska i monetarna zajednica središnje Afrike"):
 Kamerun
 Srednjoafrička republika
 Čad
 Kongo
 Ekvatorska Gvineja
 Gabon

Ovih 6 država zajedno imaju 34,15 milijuna stanovnika i ukupni zajednički BDP od 28,3 milijarde USD.

Povijest članstva 
 1949: Džibuti (Francuska Somalija) napušta CFA valutu
 1960: Gvineja napušta CFA valutu
 1962: Mali napušta CFA valutu
 1967: Reunion napušta CFA valutu i prelazi na Francuski franak (danas euro)
 1973: Madagaskar napušta CFA valutu
 1973: Mauritanija napušta CFA valutu
 1974: Sveti Petar i Mikelon napušta CFA valutu (danas koristi euro)
 1984: Mali ponovno se pridružuje zajednici (1 franak = 2 Malijska franka)
 1985: Ekvatorska Gvineja pridružuje se CFA zajednici
 1997: Gvineja Bisau pridružuje se CFA zajednici

Poveznice 
 CFP franak

Vanjske veze 
 BCEAO.int - Službena stranica (na francuskom) Središnje banke zapadnih afričkih država (Banque Centrale des États de l'Afrique de l'Ouest) (Benin, Burkina Faso, Bjelokosna Obala, Gvineja Bisau, Mali, Niger, Senegal, Togo), članica Monetarne unije zapadne Afrike (Union Monétaire Ouest Africaine ili UMOA), sa sjedištem u Dakaru u Senegalu.
 BEAC.int - Službena stranica (na francuskom) Banke država središnje Afrike (Banque des États de l'Afrique Centrale) (Kamerun, SAR, Kongo, Gabon, Ekvatorska Gvineja, Čad), članica Ekonomske i monetarne zajednice središnje Afrike la (Communauté Économique et Monétaire d'Afrique Centrale ili CEMAC), sa sjedištem u Banguiu u Srednjoafričkoj Republici.
 La Zone Franc  - Službena stranica Banque de France, u Parizu.
 BCC - Službena stranica Komorske središnje banke u gradu Moroni.

Pogledaj još:
spisak valuta

Novac